Steyn bly 'n Bul | Nuus24
Morné Steyn geskors
Pretoria – Morné Steyn sal vir minstens nóg 'n jaar 'n Blou Bul bly, ten spyte van gerugte dat hy binnekort na 'n Franse klub kan oorskuif.'n Franse sportwebwerf het onlangs berig dat Steyn hom by die klub Stade Francais gaan aansluit. Dié gerug het vinnig versprei, maar die 28-jarige losskakel is tot einde 2013 by die Bulle gekontrakteer. Steyn het Dinsdag aan Sport24 gesê hy het nog nie met sy werkgewer oor moontlike skuiwe gepraat nie."Ek is beslis nog 'n jaar by die Bulle, maar 'n man moet jou keuses oophou," het hy gesê."Ek het egter nog nie eens met die Bulle gesels nie. Die media hoor 'n ding en hardloop daarmee as hulle jou net saam met die mense van 'n ander klub sien."Ek het nog geen besluite geneem nie, en ek sal eers aan die einde van die Superreeks na daardie dinge begin kyk," het hy verduidelik.– Lees hier meer.– Volg Nuus24 op Twitter.